**OBRAZLOŽENJE OPĆEG DIJELA**

**GODIŠNJEG IZVJEŠTAJA O IZVRŠENJU FINANCIJSKOG PLANA**

**KAZALIŠTE MARINA DRŽIĆA**

**1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Ukupno ostvareni prihodi u izvještajnom razdoblju iznose 1.902.661,54 EUR, što je 24% više u odnosu na prihode ostvarene u izvještajnom razdoblju prethodne godine.

Prihodi su u najvećem dijelu ostvareni iz izvora financiranja 11 Opći prihodi i primici, iz nadležnog proračuna te iznose 1.609.100,00 EUR, zatim slijede izvori financiranja 25 Vlastiti prihodi u iznosu 219.641,07 EUR i 55 Donacije i ostali namjenski prihodi u iznosu 73.920,47 EUR.

U odnosu na izvještajno razdoblje prethodne godine, ostvaren je porast prihoda iz nadležnog proračuna za financiranje redovne i programske djelatnosti te u odnosu na prošlu godinu bilježi povećanje od 26%. Ostvaren je porast vlastitih prihoda od 21%. Vlastiti prihodi ostvaruju se od prodaje ulaznica, iznajmljivanja prostora KMD-a, gostovanja kazališta u zemlji i inozemstvu, kao i ostalih događanja.

Ukupno izvršeni rashodi u izvještajnom razdoblju iznose 1.919.899,74 EUR, što je 26% više u odnosu na rashode izvršene u izvještajnom razdoblju prethodne godine.

Na izvoru financiranja 11 Opći prihodi i primici izvršeni su rashodi u iznosu 1.609.100,00 EUR, što je 26 % više u odnosu na izvršeno u izvještajnom razdoblju prethodne godine.

Na izvoru financiranja 25 Vlastiti prihodi izvršeni su rashodi u iznosu 219.088,45 EUR, što je 34 % više u odnosu na izvršeno u izvještajnom razdoblju prethodne godine.

Na izvoru financiranja 55 Donacije i ostali namjenski prihodi izvršeni su rashodi u iznosu 73.679,48 EUR, što je 12% manje u odnosu na izvršeno u izvještajnom razdoblju prethodne godine.

Na izvoru financiranja 29 Višak prihoda poslovanja izvršeni su rashodi u iznosu 18.031,81 EUR.

Izvršeni rashodi poslovanja odnose se na sljedeće skupine rashoda:

* 31 Rashodi za zaposlene 1.035.367,29 EUR
* 32 Materijalni rashodi 863.231,50 EUR
* 34 Financijski rashodi 1.960,00 EUR
* 42 Rashodi za nabavu proizvedene dugotrajne imovine 19.340,95 EUR

**2. OBRAZLOŽENJE PRENESENOG VIŠKA IZ PRETHODNE GODINE U SLJEDEĆU GODINU**

Ostvareni višak prihoda preneseni iz prethodne godine u ukupnom iznosu 18.031,81 EUR proizlazi iz ostvarenih prihoda na izvoru 25 Vlastiti prihodi. Vlastiti prihodi ostvaruju se od prodaje ulaznica, iznajmljivanja prostora KMD-a, gostovanja kazališta u zemlji i inozemstvu, kao i ostalih događanja.

Izvršeni rashodi poslovanja odnose se na sljedeće skupine rashoda:

* 32 Materijalni rashodi 15.244,31 EUR
* 42 Rashodi za nabavu proizvedene dugotrajne imovine 2.787,50 EUR

Ostvareni višak prihoda za prijenos u slijedeću godinu u ukupnom iznosu 793,61 EUR proizlazi iz ostvarenih prihoda na izvoru 25 Vlastiti prihodi.

**OBRAZLOŽENJE POSEBNOG DIJELA**

**GODIŠNJEG IZVJEŠTAJA O IZVRŠENJU FINANCIJSKOG PLANA**

Ukupan godišnji financijski plan rashoda Kazališta Marina Držića, koji osim proračunskih sredstava uključuje i vlastita i namjenska sredstva iznosio je 1.913.472 EUR. Od toga je realizirano 1.919.899,74 EUR.

Navedeni iznos financijskog plana Kazališta Marina Držića sastoji se od dva programa: Redovna djelatnost i Programska djelatnost.

**PROGRAM – REDOVNA DJELATNOST**

**Aktivnost Administracija i upravljanje**

Za financiranje Redovne djelatnosti Kazališta Marina Držića planirano je 1.562.601 EUR, a realizirano 1.562.866,35 EUR.

Rashodi za Redovnu djelatnost – Administraciju i upravljanje Kazališta Marina Držića financirani su najvećim dijelom iz proračunskih sredstava osnivača, Grada Dubrovnika, i to u iznosu od 1.477.522,00 EUR dok je 51.831,52 EUR financirano iz vlastitih prihoda ustanove i 26.544,56 iz donacija i ostalih namjenskih prihoda (Ministarstvo kulture i medija).

Program obuhvaća aktivnost Administracija i upravljanje, kojom se planiraju rashodi za redovito funkcioniranje ustanove neovisno o programima koje ustanova provodi, kao što su rashodi za zaposlene, materijalni rashodi, financijski rashodi i rashodi za nabavu opreme.

Rashodi za zaposlene su ostvareni u iznosu od 1.035.367,29 EUR. Rashodi bilježe povećanje u odnosu na 2022. godinu zbog povećanja osnovice za obračun plaće i uvećanja koeficijenata, te isplate materijalnih prava iz kolektivnog ugovora za zaposlene u ustanovama kulture .

Materijalni rashodi ostvareni su u iznosu od 863.231,50 EUR. Sredstva su utrošena na naknade za prijevoz zaposlenima, naknade za službena putovanja, uredski materijal, materijal i sredstva za čišćenje, električnu energiju, telekomunikacijske usluge, poštarinu, usluge tekućeg i investicijskog održavanja građevinskih objekata i opreme, usluge promidžbe i informiranja, komunalne usluge, intelektualne, odvjetničke i grafičke i tiskarske usluge, računalne usluge.

Financijskirashodi čine bankarske usluge i naknade. Ostvareni su u iznosu od 1.960,00 EUR.

Rashodi za nabavu proizvedene dugotrajne imovine ostvareni su u iznosu od 19.340,95 EUR Najveći dio sredstava uloženo je u uredsku opremu (računala) i opremu za tonsku radionu (komunikacijski uređaji-motorole).

**PROGRAM – PROGRAMSKA DJELATNOST**

**Aktivnost Redovni programi**

U 2023. godini plan je iznosio 350.871 , a realizirano je 357.033,39 EUR.

Sredstva za programe ustanove osigurana su iz više izvora pri čemu se najveći dio financirao iz proračuna Grada Dubrovnika 131.578 EUR, iz vlastitih sredstava ustanove 167.256,93 EUR, iz namjenskih prihoda 47.134,92 EUR i iz viška prihoda 11.063,54 EUR.

Navedenim sredstvima realizirani su programi Kazališta Marina Držića kojima je cilj

• Naglasak na svjetskoj i hrvatskoj klasičnoj dramskoj književnosti:

• Tekstovi dubrovačke književne tradicije i suvremeni dubrovački tekstovi

• Postavljanje autohtonog hrvatskog pisma i hrvatskih autora, s posebnim naglaskom na suvremene tekstove.

• Razvoj autorskog kazališta.

**Programska djelatnost provedena je kroz slijedeće projekte i aktivnosti:**

Ostvarili smo četiri samostalne premijere: „Čarobni frulaš“, „Dječak“, „Candide ili Optimizam“ i „Kraljice“, i 2 koprodukcije i to s Hrvatskim narodnim kazalištem u Varaždinu „Majka Hrabrost i njezina djeca“, kao i s Dubrovačkim ljetnim igrama „Vidi kako Lokrum pere zube“. S našim repertoarnim predstavama gostovali smo u Varaždinu, Zadru, Osijeku, Bjelovaru, Vinkovcima, Sisku, Tivtu i Metkoviću, a ugostili smo desetak ponajboljih predstava iz cijele države, među kojima se ističu gostovanja kazališta Kerempuh iz Zagreba s predstavom „Škrtac", HNK Osijek s „Dva u jedan“ i HNK Split s „Tihom noći“. Naše predstave pokazali smo na domaćim festivalima: Marulićevi dani, BOK fest, Festival glumca i Prolog, i na međunarodnom festivalu Klicperovo Divadlo: "Hamlet-evidencija zločina jedne monarhije" u mjestu Hradec Kralove u Češkoj.